Cyber-shot-käyttöohjeet
Tulosta
Ensimmäiselle sivulle > Varotoimia / Tietoja kamerasta > Varotoimia > Akku

## Akku

Akun lataaminen
Akun tehokas käyttö
Akun jäljellä oleva varaus
Akun säilyttäminen
Akun käyttöikä
Yhteensopiva akku

### Akun lataaminen

- Lataa akku (mukana) ennen kameran ensimmäistä käyttökertaa.

- Akku voidaan ladata, vaikka se ei ole aivan tyhjä. Voit käyttää myös osaksi ladattua akkua.

- Suosittelemme, että akku ladataan ympäristön lämpötilan ollessa 10 °C – 30 °C. Akku ei ehkä lataudu kunnolla tämän lämpötila-alueen ulkopuolella.

### Akun tehokas käyttö

- Akun suorituskyky heikkenee kylmässä ympäristössä. Tämän vuoksi akun käyttöaika on lyhyempi kylmässä ympäristössä. Toimimalla seuraavasti voit pidentää akun käyttöaikaa:

- Pidä akkua taskussasi kehon lähellä, jotta se lämpenee, ja laita se kameraan vasta juuri ennen kuvaamista.
  (Varo oikosulkua, jos taskussasi on metalliesineitä, kuten avaimet.)

- Akku tyhjenee nopeasti, jos käytät usein salamaa tai zoomia.

- Suosittelemme, että pidät mukanasi vara-akkuja kaksi tai kolme kertaa kuvausta pidemmäksi ajaksi ja että teet koekuvauksen ennen varsinaisten kuvien ottamista.

- Älä altista akkua vedelle. Akku ei ole vesitiivis.

- Älä jätä akkua auton sisään, suoraan auringonpaisteeseen tai mihinkään muihin erittäin kuumiin paikkoihin.

- Kameraa ei ehkä voi käynnistää tai akkua ei voi ladata tehokkaasti, jos akun liitinosa on likainen. Puhdista tällöin akku pyyhkimällä pöly kevyesti pois pehmeällä liinalla tai pumpulipuikolla.

### Akun jäljellä oleva varaus

- Akun jäljellä olevan varauksen ilmaisin syttyy näytölle.

A: Korkea
B: Matala

- Kestää noin minuutin, ennen kuin ilmaisin näyttää jäljellä olevan varauksen oikein.

- Varaustilan ilmaisin ei välttämättä näytä oikein kaikissa olosuhteissa.

- Kun [Virransäästö]-asetuksena on [Normaali] tai [Kestävyys] etkä käytä kameraan tietyn ajan kuluessa virran ollessa kytkettynä, näyttö sammuu ja kamera katkaisee virran automaattisesti (automaattinen virrankatkaisutoiminto).

### Akun säilyttäminen

- Tyhjennä akku kokonaan ennen säilytystä ja säilytä se viileässä ja kuivassa paikassa. Lataa akku täyteen ja tyhjennä sitten sen varaus kokonaan kamerassa käyttämällä vähintään kerran vuodessa säilytyksen aikana akun suorituskyvyn ylläpitämiseksi.

- Voit kuluttaa akun varauksen loppuun kamerassa jättämällä kameran päälle kuvaesitystilassa, kunnes akku loppuu.

- Estä liittimien likaantuminen, oikosulut tms. käyttämällä muovipussia tms. akun pitämiseksi etäällä metallisista materiaaleista kuljetuksen tai säilytyksen aikana.

### Akun käyttöikä

- Akun käyttöikä on rajallinen. Akun kapasiteetti pienenee sitä käytettäessä ja ajan myötä. Jos akun käyttöaika lyhenee huomattavasti, on ehkä aika hankkia tilalle uusi akku.

- Akun käyttöikään vaikuttavat sen säilytys- ja käyttöolosuhteet sekä käyttöympäristö.

### Yhteensopiva akku

- NP-BN1 -akkua (mukana) voidaan käyttää vain N-tyypin kanssa yhteensopivissa Cyber-shot -malleissa.

Takaisin ylös