Cyber-shot-käyttöohjeet
Tulosta
Ensimmäiselle sivulle > Varotoimia / Tietoja kamerasta > Varotoimia > Muistikortti

## Muistikortti

Muistikortti
Muistikorttisovittimen (myydään erikseen) käyttöön liittyvä huomautus
”Memory Stick”
”Memory Stick Duo” -muistikortin käyttö vakiokokoisessa ”Memory Stick” -korttipaikassa
Huomautuksia ”Memory Stick Micro” -muistikortin (myydään erikseen) käytöstä

### Muistikortti

Kameran kanssa käytettävät muistikorttityypit ovat ”Memory Stick PRO Duo”, ”Memory Stick PRO-HG Duo”, ”Memory Stick Duo”, SD-muistikortti, SDHC-muistikortti ja SDXC-muistikortti.
MultiMediaCard-korttia ei voi käyttää.
Tässä Käyttöohjeessa ”Memory Stick PRO Duo”, ”Memory Stick PRO-HG Duo” ja ”Memory Stick Duo” ovat nimitykseltään ”Memory Stick Duo”- ja SD-muistikortteja, SDHC-muistikortteja ja SDXC-muistikortteja kutsutaan SD-korteiksi.

- Testeissä kameran kanssa toimiviksi on havaittu enintään 32 Gt:n ”Memory Stick Duo” -muistikortit ja enintään 64 Gt:n SD-muistikortit.

- Videoiden tallennukseen suositellaan seuraavia muistikortteja:

- (Mark2) (”Memory Stick PRO Duo” (Mark2))

- (”Memory Stick PRO-HG Duo”)

- SD-kortti (luokka 4 tai nopeampi)

Huomautuksia

- Muistikortin häiriöttömän toiminnan varmistamiseksi suosittelemme, että alustat tällä kameralla kaikki siinä ensimmäistä kertaa käytettävät muistikortit. Huomaa, että alustaminen poistaa kaikki muistikortille tallennetut tiedot. Kyseisiä tietoja ei voi palauttaa. Muista varmuuskopioida kaikki tärkeät tiedot tietokoneelle tai muulle muistivälineelle.

- Jos kuvia tallennetaan / poistetaan toistuvasti, muistikortilla oleva tieto voi pirstoutua. Videota ei ehkä voida tallentaa. Tallenna tällöin kuvat tietokoneelle tai muuhun tallennuspaikkaan ja suorita [Alustus].

- Tietokoneella alustettu muistikortti ei välttämättä toimi kameran kanssa.

- Tietojen luku- ja kirjoitusnopeus vaihtelee muistikortin ja käytetyn laitteiston yhdistelmän mukaan.

- Tiedot voivat vahingoittua seuraavissa tapauksissa:

- Kun muistikortti poistetaan tai kamera kytketään pois päältä tietojen lukemisen tai kirjoittamisen aikana

- Kun muistikorttia käytetään paikoissa, joissa on staattista sähköä tai sähkökohinaa

- Suosittelemme, että tärkeät tiedot varmuuskopioidaan.

- Älä kiinnitä tarraa muistikorttiin tai muistikorttisovittimeen.

- Älä koske muistikortin liitinosaan käsin tai metalliesineillä.

- Älä iske, taivuta tai pudota muistikorttia.

- Älä pura tai muunna muistikorttia.

- Älä altista muistikorttia vedelle.

- Älä jätä muistikorttia pikkulasten ulottuville. He voivat niellä sen vahingossa.

- Aseta muistikortti, joka sopii muistikorttipaikkaan. Muuten seurauksena on toimintahäiriö.

- Muistikorttia ei saa käyttää tai säilyttää seuraavanlaisissa olosuhteissa:

- Kuumat paikat, esim. auringonpaisteeseen pysäköidyn auton sisällä

- Suoralle auringonvalolle altistuvat paikat

- Kosteat paikat tai paikat, joissa on syövyttäviä aineita

### Muistikorttisovittimen (myydään erikseen) käyttöön liittyvä huomautus

- Kun asennat muistikorttia muistikorttisovittimeen, varmista ensin, että muistikortti on oikeassa asennossa, ja työnnä se sitten perille asti. Jos se asennetaan väärin, se ei toimi.

### ”Memory Stick”

Alla olevassa taulukossa on lueteltu ”Memory Stick Duo” -tyypit, joita voidaan käyttää tämän kameran kanssa. Kaikkien ”Memory Stick Duo” -toimintojen toimintaa ei voida kuitenkaan taata.

”Memory Stick” -tyyppi | Tallennus/toisto
Memory Stick Duo (ilman MagicGate-ominaisuutta) | *1
Memory Stick Duo (MagicGate-ominaisuuden kanssa) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3*4

*1 Erittäin nopeaa tiedonsiirtonopeutta rinnakkaisliitännän kautta ei tueta.
*2 Muistikortit ”Memory Stick Duo”, ”MagicGate Memory Stick Duo”, ”Memory Stick PRO Duo” ja ”Memory Stick PRO-HG Duo” on varustettu MagicGate-toiminnoilla. MagicGate on salaustekniikkaa käyttävä tekijänoikeuksia suojaava tekniikka. Kameralla ei voi suorittaa MagicGate-toimintoja tarvitsevaa tietojen tallennusta ja toistoa.
*3 AVCHD-muodossa, [MP4 12M]- ja [MP4 6M]-koossa tallennettuja videoita ei voida tallentaa ”Memory Stick” -muistikortille lukuunottamatta ”Memory Stick PRO Duo”- ja ”Memory Stick PRO-HG Duo” muistikortteja.
*4 Tämä kamera ei tue 8-bittistä rinnakkaistiedonsiirtoa. Se käyttää samaa 4-bittistä rinnakkaistiedonsiirtoa kuin ”Memory Stick PRO Duo” ja ”Memory Stick PRO-HG Duo”. (DSC-TX10)

### ”Memory Stick Duo” -muistikortin käyttö vakiokokoisessa ”Memory Stick” -korttipaikassa

”Memory Stick Duo” -muistikorttia voidaan käyttää asettamalla se ”Memory Stick Duo” -muistikorttisovittimeen (myydään erikseen).
”Memory Stick Duo” -muistikorttisovitin

### Huomautuksia ”Memory Stick Micro” -muistikortin (myydään erikseen) käytöstä

- Tämä kamera on yhteensopiva ”Memory Stick Micro” -korttien kanssa (”M2”). ”M2” on lyhenne sanoista ”Memory Stick Micro”.

- Jos haluat käyttää ”Memory Stick Micro” -korttia tässä kamerassa, aseta ”Memory Stick Micro” -kortti Duo-kokoiseen ”M2”-sovittimeen. Jos ”Memory Stick Micro” -muistikortti asetetaan kameraan ilman Duo-kokoista ”M2”-sovitinta, korttia ei ehkä voi poistaa kamerasta.

- Älä jätä ”Memory Stick Micro” -muistikorttia pikkulasten ulottuville. He voivat niellä sen vahingossa.

Takaisin ylös