Cyber-shot-käyttöohjeet
Tulosta
Ensimmäiselle sivulle > Varotoimia / Tietoja kamerasta > Varotoimia > Varotoimia

## Varotoimia

Sisäisen muistin ja muistikortin varmuuskopiointi
Tietokantatiedostot
Älä käytä tai säilytä kameraa seuraavissa paikoissa
Kantaminen
Käyttölämpötilat
Kosteuden tiivistyminen
Kameran sisäänrakennetut toiminnot
Kuvatietojen yhteensopivuus
Huomautuksia videoiden toistamisesta muissa laitteissa
Näyttöä ja objektiivia koskevia huomautuksia

### Sisäisen muistin ja muistikortin varmuuskopiointi

Älä katkaise virtaa kamerasta tai poista akkua tai muistikorttia kamerasta, kun käytön merkkivalo palaa. Muussa tapauksessa sisäinen muisti tai muistikortti voi vioittua. Muista ottaa varmuuskopiot tietojesi suojaamiseksi.

### Tietokantatiedostot

Jos asetat kameraan muistikortin, jossa ei ole tietokantatiedostoa, ja kytket kameraan virran, osa muistikortin kapasiteetista käytetään automaattisesti tietokantatiedoston luomiseen. Voi kestää jonkin aikaa, ennen kuin seuraava toiminto voidaan suorittaa.

### Älä käytä tai säilytä kameraa seuraavissa paikoissa

- Erittäin kuumassa, kylmässä tai kosteassa paikassa
  Paikoissa, kuten aurinkoiseen paikkaan pysäköidyssä autossa, kameran runko voi vääntyä ja siitä voi aiheutua toimintahäiriöitä.

- Suorassa auringonvalossa tai lämmittimen lähellä
  Kameran rungon väri voi muuttua tai runko vääntyä, mikä voi aiheuttaa toimintahäiriöitä.

- Paikassa, johon voi kohdistua tärinää

- Voimakkaan magneettikentän lähellä

- Hiekkaisissa tai pölyisissä paikoissa (DSC-TX100 / TX100V)
  Varo, ettei kameraan pääse hiekkaa tai pölyä. Tämä voi aiheuttaa toimintahäiriöitä, joita ei aina voi korjata.

### Kantaminen

- Älä istu, jos kamera on housujesi tai hameesi takataskussa, sillä kamera voi vikaantua tai mennä rikki.

### Käyttölämpötilat

- Kuvaaminen erittäin kylmissä tai kuumissa olosuhteissa näiden rajojen ulkopuolella ei ole suositeltavaa. Kamera on suunniteltu vedenalaiseen käyttöön seuraavasti:

- DSC-TX10: välillä –10 °C - 40 °C.

- DSC-TX100 / TX100V: välillä 0 °C - 40 °C.

### Kosteuden tiivistyminen

- Jos kamera tuodaan suoraan kylmästä lämpimään paikkaan, kameran sisään ja pinnalle voi tiivistyä kosteutta. Tämä tiivistyminen saattaa aiheuttaa kameran toimintahäiriöitä.

- Jos kosteutta tiivistyy, toimi seuraavasti:

- Poista akku ja muistikortti ja jätä akun/muistikortin kansi auki ja aseta kamera kuivaan paikkaan, kunnes kosteus on haihtunut. (DSC-TX10)

- Sammuta kamera ja odota noin tunti, että kosteus haihtuu. (DSC-TX100 / TX100V)

Huomaa, että jos otat kuvia, kun kameran objektiivissa on kosteutta, kuvista ei tule tarkkoja.

### Kameran sisäänrakennetut toiminnot

- Tässä käyttöoppaassa esitellään GPS-yhteensopivien / yhteensopimattomien laitteiden, TransferJet-yhteensopivien / yhteensopimattomien laitteiden, 1080 60i-yhteensopivien laitteiden ja 1080 50i-yhteensopivien laitteiden toiminnot.

- Tarkista mallin nimestä, tukeeko kamerasi GPS-toimintoa.

- GPS-yhteensopiva laite: DSC-TX100V

- GPS-yhteensopimaton laite: DSC-TX10 / TX100

- Jos haluat tarkistaa, tukeeko kamera TransferJet-toimintoa ja onko se 1080 60i- tai 1080 50i-yhteensopiva laite, tarkista seuraavat merkinnät kameran pohjasta.
  TransferJet-yhteensopiva laite: (TransferJet)

- 1080 60i-yhteensopiva laite: 60i

- 1080 50i-yhteensopiva laite: 50i

- Kytke TransferJet-toiminto pois päältä lentokoneessa. Noudata lisäksi aina kameran käyttöpaikkaa koskevia määräyksiä.

- Älä katso tällä kameralla otettuja 3D-kuvia pitkään 3D-yhteensopivilta näytöiltä.

- Jos 3D-kuvia katsellaan pitkään 3D-yhteensopivalta näytöltä, voit kokea silmien rasittumista, väsymystä ja pahoinvointia. Suosittelemme säännöllisiä taukoja näiden oireiden välttämiseksi.
  Sinun on kuitenkin itse määritettävä taukojen pituus ja tiheys, sillä ne ovat yksilökohtaisia. Jos koet epämiellyttävän tunteen, lopeta 3D-kuvien katselu, kunnes voit paremmin. Ota tarvittaessa yhteys lääkäriin. Katso myös liitetyn tai tämän kameran kanssa käytettävän laitteen tai ohjelmiston käyttöohjeet.

Huomaa, että lapsen näkö on vielä kehitysasteella (erityisesti alle 6-vuotiailla). Kysy neuvoa lasten- tai silmälääkäriltä, ennen kuin annat lapsesi katsella 3D-kuvia, ja varmista, että hän noudattaa seuraavia varotoimia ennen tällaisten kuvien katselemista.

### Kuvatietojen yhteensopivuus

- Kamera on yleisen DCF (Design rule for Camera File system) -standardin mukainen, jonka on laatinut JEITA (Japan Electronics and Information Technology Industries Association).

- Sony ei takaa, että kamera toistaa muilla laitteilla tallennettuja tai muokattuja kuvia, tai että muut laitteet toistavat tällä kameralla tallennettuja kuvia.

### Huomautuksia videoiden toistamisesta muissa laitteissa

- Tämä kamera käyttää MPEG-4 AVC/H.264 High Profile -koodekkia AVCHD-muotoisten videoiden tallennukseen. Tällä kameralla AVCHD-muodossa kuvattuja videoita ei voi toistaa seuraavissa laitteissa.

- Muut AVCHD-yhteensopivat laitteet, jotka eivät tue High Profile -muotoa

- Laitteet, jotka eivät ole AVCHD-yhteensopivia

Tämä kamera käyttää MPEG-4 AVC/H.264 High Profile-koodekkia MP4-muotoisten videoiden tallennukseen. Tästä syystä tällä kameralla kuvattuja MP4-muotoisia videoita voi toistaa vain laitteissa, jotka tukevat MPEG-4 AVC/H.264-koodekkia.

- Voit toistaa teräväpiirtolevyjä (HD) ainoastaan AVCHD-toistolaitteissa. DVD-soittimet tai -tallentimet eivät voi toistaa teräväpiirtolevyjä (HD), koska ne eivät ole yhteensopivia AVCHD-muodon kanssa. Lisäksi AVCHD-muodossa tallennetun teräväpiirtolevyn (HD) poistaminen DVD-soittimesta tai -tallentimesta saattaa tuottaa ongelmia.

### Näyttöä ja objektiivia koskevia huomautuksia

- Näyttö on valmistettu erittäin hienoa tarkkuustekniikkaa käyttäen, niin että yli 99,99 % kuvapisteistä on toimivia. Näytössä voi kuitenkin näkyä joitakin hyvin pieniä mustia tai kirkkaita pisteitä (valkoisia, punaisia, sinisiä tai vihreitä). Nämä valmistuksessa syntyneet pisteet ovat normaaleja eivätkä vaikuta kuvaamiseen.

- Jos näytölle roiskuu vesipisaroita tai muita nesteitä ja kastelevat sen, pyyhi näyttö heti puhtaaksi pehmeällä liinalla. Nesteiden jättäminen näytölle voi vahingoittaa sen laatua ja aiheuttaa toimintahäiriöitä. (DSC-TX100 / TX100V)

- Näytön tai objektiivin pitkäaikainen altistaminen suoralle auringonvalolle voi aiheuttaa toimintahäiriöitä. Ole varovainen asettaessasi kameraa ikkunan lähelle tai ulkona ollessasi.

- Älä paina näyttöä. Näytön väri voi muuttua ja näyttö voi vikaantua.

- Näytössä olevat kohteet voivat laahautua jäljessä kylmissä olosuhteissa. Tämä ei ole vika.

- Varo, että et kolauta objektiivia mihinkään. Älä myöskään käsittele sitä kovakouraisesti.

Takaisin ylös